
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 587 


4 Ιουλίου 1995 


ΠΕ ΡΙΕΧΟΜΕ ΝΑ 

ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση Κανονισμού Εστίας Ναυτικών. 1 

Τροποποίηση Κανονισμού Εστίας Ναυτικών . 2 


ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. 2424.3/2/95 (1) 

Έγκριση Κανονισμού Εστίας Ναυτικών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχουμε υπόψη: 

1. Τις διατάξεις: 

(α) Του άρθρου 6 του ΝΔ 92/73 <Α 169) «περί Ιδρύσεως 
Εστίας Ναυτικών». 

(β) Της παρ. 1 του άρθρου 2 του ΝΔ 92/73, όπως αντι- 
καταστάθηκε με το άρθρο 22 του Ν. 1085/80 {Α 255). 

(γ)Του άρθρου 19 του Ν 458/76 (Α 280). 

2. Το απόσπασμα Πρακτικών της συνεδρώσεως του 
Διοικητικού Συμβουλίου της Εστίας Ναυτικών αριθ. 10 της 
6ης Ιουνίου 1995, το οποίο αναφέρεται στην έγκριση του 
Κανονισμού Λειτουργίας Κατασκηνώσεων «Παιδικών Εξο¬ 
χών Οίκου Ναύτου (ΠΕΟΝ)» στον Αγιο Ανδρέα Αττικής 
από την Εστία Ναυτικών. 

3. - Την αριθ. 1074/19.06.1995 αναφορό της Εστίας 
Ναυτικών με την οποία υποβλήθηκε ο ως όνω Κανονι¬ 
σμός. 

4. - Το γεγονός ότι από την εφαρμογή της παρούσας 
δεν προκαλείται δαπάνη σε βάρος του Κρατικού Προϋπο¬ 
λογισμού, και αποφασίζουμε: 

1Εγκρίνουμε τον προοαρτημένο στην παρούσα Κα¬ 
νονισμό της Εστίας Ναυτικών «περί Λειτουργίας Κατασκη¬ 
νώσεων « Παιδικών Εξοχών Οίκου Ναύτου (ΠΕΟΝ) στον 
Αγιο Ανδρέα Αττικής από την Εστία Ναυτικών», που έγινε 
δεκτός στη συνεδρίαση του Διοικητικού Συμβουλίου της 
Εστίας Ναυτικών αριθ. 10 της θης Ιουνίου 1995. 

2.0 ως άνω Κανονισμός ισχύει από τη δημοσίευση στην 
Εφημερίδα της Κυβερνήσεως. 


3. Η παρούσα, με τον προοαρτημένο Κανονισμό, να δη- 
μοσιευθεί στην Εφημερίδα της Κυβερνήσεως. 

Πειραιάς, 26 Ιουνίου 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΚΡΑΡΑΣ 

ΚΑΝΟΝΙΣΜΟΣ 
ΛΕΙΤΟΥΡΓΙΑΣ ΚΑΤΑΣΚΗΝΩΣΕΩΝ 
«ΠΑΙΔΙΚΩΝ ΕΞΟΧΩΝ ΟΙΚΟΥ ΝΑΥΤΟΥ (Π.Ε.Ο.Ν.)» ΣΤΟΝ 
ΑΓΙΟ ΑΝΔΡΕΑ ΑΤΤΙΚΗΣ ΑΠΟ ΤΗΝ ΕΣΤΙΑ ΝΑΥΤΙΚΩΝ 

ΚΕΦΑΛΑΙΟ Α' 

ΑΝΑΛΗΨΗ ΛΕΙΤΟΥΡΓΙΑΣ ΚΑΤΑΣΚΗΝΩΣΕΩΝ 

«ΠΑΙΔΙΚΩΝ ΕΞΟΧΩΝ ΟΙΚΟΥ ΝΑΥΤΟΥ (Π.Ε.Ο.Ν.)» 

'Αρθρο 1 

Η Εστία Ναυτικών αναλαμβάνει την ευθύνη και τις δαπά¬ 
νες λειτουργίας των Παιδικών Εξοχών Οίκου Ναύτου στον 
Άγιο Ανδρέα Αττικής, για όσο χρόνο κάθε φορά αποφασί¬ 
ζει το Διοικητικό Συμβούλιό της, μετά από σχετική πρό¬ 
τασή του Οίκου Ναύτου. Με την ίδια παραπάνω απόφαση 
του Διοικητικού Συμβουλίου της Εστίας Ναυτικών, καθορί¬ 
ζονται κάθε φορά οι όροι και οι προϋποθέσεις για την ανά¬ 
ληψη της λειτουργίας των κατασκηνώσεων για το συγκε¬ 
κριμένο χρόνο, καθώς και ο τομέας ευθύνης και επιβάρυν¬ 
σης των αρμοδίων Ταμείων και Οργανισμών (Ν .Α.Τ, Οίκου 
Ναύτου και Εστίας Ναυτικών ). 

ΚΕΦΑΛΑΙΟ Β’ 

ΔΙΑΡΚΕΙΑ ΛΕΙΤΟΥΡΓΙΑΣ ΚΑΤΑΣΚΗΝΩΣΕΩΝ - 
ΚΑΤΑΣΚΗΝΩΤΕΣ 

Άρθρο 2 

Διάρκεια λειτουργίας Κατασκηνώσεων 

1. Η περίοδος λειτουργίας των Κατασκηνώσεων κάθε 
χρόνο καθορίζεται με απόφαση του Διοικητικού Συμβου¬ 
λίου της Εστίας Ναυτικών. 

2. Η περίοδος λειτουργίας των Κατασκηνώσεων σαν 
παιδικών εξοχών, μπορεί να διαρκέσει, σύμφωνα με την 
απόφαση του Διοικητικού Συμβουλίου της Εστίας Ναυτι¬ 
κών, για χρονικό διάστημα μέχρι τεσσάρων (4) μηνών μέσα 
στη χρονική περίοδο από 1 Ιουνίου μέχρι 30 Σεπτεμβρίου 
κάθε χρόνου. 

3. Η διάρκεια λειτουργίας κάθε κατασκηνωτικής περιό¬ 
δου και ο αριθμός των παιδιών που θα συμμετέχει σε κάθε 
μιά κατασκηνωτική περίοδο αποφασίζεται από το Διοικη¬ 
τικό Συμβούλιο της Εστίας Ναυτικών. 

Αρθρο 3 
Κατασκηνωτές 

1. Στις Κατασκηνώσεις αποστέλλονται τα παιδιά των ναυ¬ 
τικών. σε ενέργεια και συνταξιούχων, που η ηλικία τους εί¬ 
ναι από επτά (7) μέχρι δεκατεσσάρων (14) ετών. 

Με κοινή απόφαση των Διοικητικών Συμβουλίων Οίκου 
Ναύτου και Εστίας Ναυτικών, μπορεί να αυξομειώνεται 
κατ' έτος η παραπάνω οριζόμενη ηλικία, εφόσον ο αριθ¬ 
μός των δηλώσεων και οι δυνατότητες εξυπηρέτησης των 
παιδιών το επιτρέπουν. 

2. Στις κατασκηνώσεις αποστέλλονται τα παιδιά των 
Ναυτικών, που είναι ασφαλισμένα στον Οίκο Ναύτου κατά 
το ημερολογιακό έτος που αφορά η κατασκηνωτική περίο¬ 
δος. 

Σε περίπτωση εμφάνισης αριθμού παιδιών μεγαλύτερου 
σπ’ αυτόν που μπορεί να εξυπηρετηθούν σε κάθε κατα¬ 
σκηνωτική περίοδο: 

(α) το 80% των παιδιών, που αποστέλλονται, προέρχε¬ 
ται από αυτά που διαμένουν στην περιφέρεια της τέως 
Διοικήσεως Πρωτευούσης, και το 20% από παιδιά που 
διαμένουν στην επαρχία και 

(β) το 80% των παιδιών, που αποστέλλονται, είναι τέκνα 
σε ενέργεια Ναυτικών ή συνταξιούχων λόγω ατυχήματος 
και φυματίωσης, και το 20% είναι τέκνα συνταξιούχων 
Ναυτικών άλλης κατηγορίας. 

Τα παραπάνω ποσοστά αυξομειώνονται ανάλογα με τον 
κάθε φορά αριθμό των κατά κατηγορίες ενδιαφερόμενων 
και δικαιούμενων να αποσταλλούν στις Κατασκηνώσεις 
παιδιών. 

3. Η απογραφή των παιδιών, που επιθυμούν να φιλοξε¬ 
νηθούν στΐ£ κατασκηνώσεις, γίνεται από 1ης μέχρι 31ης . 
Μαίου κάθε χρόνου, από την Υπηρεσία Π.Ε.Ο.Ν. του Οί¬ 
κου Ναύτου, σύμφωνα με τα ειδικώτερα στο άρθρο 3 παρ. 
2β της Υ.Α. 30115/7/76 ΥΕΝ (ΦΕΚ Β/1976) οριζό¬ 
μενα. 

4. Μετά την συμπλήρωση των καταλόγων γίνεται από 
την Υπηρεσία ΠΕΟΝ του Οίκου Ναύτου, ο διαχωρισμός 
των παιδιών κατά ηλικία και φύλλο, και η κατάταξή τους 
στις κατασκηνωτικές περιόδους που θα λειτουργήσουν, 
και οι σχετικοί κατάλογοι αποστέλλονται στην αρμόδια 
Υπηρεσία Μέριμνας της Εστίας Ναυτικών. 

5. Σε περίπτωση, που ο αριθμός των παιδιών μιάς ή πε¬ 
ρισσοτέρων κατασκηνωτικών περιόδων είναι δυσανάλογα 
μικρός σε σχέση μ’ αυτόν που έχει καθορίσει το Διοικητικό 
Συμβούλιο της Εστίας Ναυτικών, το τελευταίο έχει τηνδυ- 
νοτότητα κατάργησης συγκεκριμένης κατασκηνωτικής 
περιόδου ή σύμπτυξής της με άλλη. 

6. Για την καλλίτερη εξυπηρέτηση των ενδιαφερομέ¬ 
νων, η Εστία ναυτικών υποχρεούται να αποστέλλει δύο (2) 
υπαλλήλους της για την ενίσχυση της Υπηρεσίας ΠΕΟΝ 


του Οίκου Ναύτου σ’ όλη τη διάρκεια απσγραφής των παι¬ 
διών και συμπλήρωσης των καταλόγων. 

"Αρθρο 4 

Διαδικασία αποστολής των παιδιών στις Κατασκηνώσεις 

1. Για να αποσταλλεί στις Κατασκηνώσεις παιδί Ναυτι¬ 
κού πρέπει απαραίτητα να εξετασθεί από γιατρούς του Οί¬ 
κου Ναύτου, που γνωματεύουν γιά την υγιεινή κατάσταση 
του παιδιού και εισηγούνται την αποστολή σπς Κατασκη¬ 
νώσεις, σύμφωνα με τα ειδικώτερα στο άρθρο 4 παρ. 
1,2,3,4,5 και 6 της Υ.Α. 30115/7/76 Υ.Ε.Ν. (ΦΕΚ 786 Β/ 
1976) οριζόμενα. 

Ειδικότερα, τα παιδιά εξετάζονται από παιδίατρο, 
οφθαλμίατρο και δερματολόγο, και εμβολιάζονται με αντι- 
φυματικό ορό. 

Κανένα παιδί δεν αποστέλλεται στις Κατασκηνώσεις αν 
πάσχει από δερματική νόσο, πνευμονική φυματίωση, τρα¬ 
χώματα ή άλλη μεταδοτική νόσο. 

2. Τα συμπληρωθέντα ιατρικά δελτία παραδίδονται από 
την Υπηρεσία ΠΕΟΝ του Οίκου Ναύτου στα παιδιά, τα 
οποία πρέπει να τα παραδώσουν κατά την ειίιβϊβαση τους 
στα πούλμαν στον υπεύθυνο υπάλληλο της Εστίας Ναυτι¬ 
κών. 

3. Η ημέρα αποστολής των παιδιών σπς Κατασκηνώ¬ 
σεις, για κάθε Κατασκηνωτική περίοδο, καθώς και ο τόπος 
και η ώρα συγκέντρωσης των παιδιών αποφασίζεται από 
το Διοικητικό Συμβούλιο της Εστίας Ναυτικών μέσα στον 
Ιούνιο κάθε χρόνου και ανακοινώνεται στον Οίκο Ναύτου 
για να γνωστοποιηθεί γραπτά στα παιδιά που είναι γραμ¬ 
μένα στους καταλόγους. 

4. Τα παιδιά που δεν προσήλθαν στη συγκεκριμένη κα¬ 
τασκηνωτική περίοδο, δεν έχουν δικαίωμα να συμμετά- 
σχουν σε άλλη, εκτός εάν υπάρχουν κενές θέσεις. 

5. Η αποστολή των παιδιών στις κατασκηνώσεις και η 
επιστροφή τους πραγματοποιείται από την Εστία Ναυτι¬ 
κών. 

Αρθρο 5 

Διαδικασία υποδοχής κατασκηνωτών 

(1) Μόλις φθάσουν οι κατασκηνωτές στην Κατασκή¬ 
νωση καταχωρούνται από τον Αρχηγό στο Μητρώο, μετά 
από έλεγχο του ιατρικού δελτίου και της φωτογραφίας 
τους που έχει επικολληθεί σ’ αυτό, και εντάσσονται σε μια 
ομάδα με ορισμένο Ομαδάρχη. 

(2) Με την συμπλήρωση κάθε ομάδας, ο Ομαδάρχης 
τους οδηγεί στον Ιατρό των Κατασκηνώσεων. 

(3) Ο Ιατρός εξετάζει όλους τους κατασκηνωτές και συ¬ 
μπληρώνει τις παρατηρήσεις του στο ιατρικό δελτίο, το 
οποίο και κρατεί και 

(4) Μετά το τέλος της ιατρικής εξέτασης, ο Ομαδάρχης 
οδηγεί την ομάδα του οτον καθορισμένο για την διαμονή 
της θάλαμο, και τους ανακοινώνει το γενικό πρόγραμμα, 
δηλαδή τις ώρες έγερσης και κατάκλισης, τις ώρες του 
πρωινού και των γευμάτων, τις ώρες της μεσημβρινής ανά¬ 
παυσης και τις ελεύθερες ώρες. 

Άρθρο 6 

Γενικό ημερήσιο πρόγραμμα 

(1) Το γενικό ημερήσιο πρόγραμμα, που πρέπει να λαμ- 
βάνεται υπ' όψη κατά τον καταρτισμό του ειδικού ημερή¬ 
σιου προγράμματος της Κατασκήνωσης από τους Αρχηγό, 

Υπαρχηγούς, Προϊστάμενο και Ιατρά, είναι το ακό¬ 
λουθο: 

Πρωϊνό ξύπνημα, γυμναστική, ατομική καθαριότητα, 
προσευχή, έπαρση Σημαίας, αναφορά και ανακοινώσεις, 
πρωϊνό ρόφημα, τακτοποίηση θαλάμων, ελεύθερη ώρα, 
κολύμβηση, παιχνίδι, ή αθλοπαιδιές, προετοιμασία γιά το 
γεύμα, γεύμα, υποχρεωτική δίωρη ανάπαυση, ελεύθερη 
ώρα ή ομαδικά παιχνίδια και αθλοπαιδιές, υποστολή Ση¬ 
μαίας, αναφορά και κριτική από Αρχηγό, προετοιμασία γιά 
το δείπνο, δείπνο, ομαδική ψυχαγωγία, προσευχή, ατο¬ 
μική καθαριότητα - προετοιμασία γιά τον ύπνο, σιωπητή¬ 
ριο - ύπνος, νυκτερινή επιθεώρηση. 

(2) Το παραπάνω γενικό ημερήσιο πρόγραμμα λαμβάνε- 
ται μόνο σαν βάση, και μπορεί να μεταβάλλεται προς όφε¬ 
λος της ζωής και της ψυχαγωγίας των κατασκηνωτών, από 
τον Αρχηγό, σε συνεργασία με τον Προϊστάμενο, τους 
Υπαρχηγούς και τον Ιατρό της Κατασκήνωσης, και μετά 
από προηγούμενη ενημέρωση του Τμηματάρχη Μέρι¬ 
μνας. 

"Αρθρο 7 
Απαγορεύσεις 
Απαγορεύεται αυστηρά: 

(1) Η επίσκεψη των γονέων, φίλων και συγγενών των 
κατασκηνωτών και ολοκλήρου του προσωπικού (στελεχια- 
κού και μη) σε ημέρες και ώρες πλην αυτών που θα ορι- 
σθούν από την Εστία Ναυτικών σαν ημέρες επισκέ¬ 
ψεων. 

(2) Η αποστολή τροφίμων και γλυκισμάτων στους κατα¬ 
σκηνωτές, και 

(3) Οι τηλεφωνικές συνδιαλέξεις των κατασκηνωτών με 
τους γονείς τους ή άλλα πρόσωπα, εκτός από εξαιρετικές 
περιπτώσεις απόλυτης ανάγκης και κατά την απόλυτη 
κρίση του Προϊστάμενου των Κατασκηνώσεων. 

ΚΕΦΑΛΑΙΟ Γ 

ΠΡΟΣΩΠΙΚΟ ΚΑΤΑΣΚΗΝΩΣΕΩΝ 
Άρθρο 8 

θέσεις προσωπικού 

1. Τα στελέχη των Κατασκηνώσεων είναι τα ακό¬ 
λουθα: 

(α) Ενας (1) Αρχηγός 
(β) Δύο (2) ΥπαρχηγοΙ 
(γ) Δώδεκα (12) Κοινοτάρχες 
(δ) Τριάντα έξι (36) Ομαδάρχες 
(ε) Ενας (1) Γυμναστής και 
(στ) Ενας (1) Ναυαγοσώστης 

2. Τα υπόλοιπο, μη στελεχιακό προσωπικό των Κατα¬ 
σκηνώσεων αποτελείται από: 

(α) Εναν (1) Προϊστάμενο 
(β) Εναν (1) Αποθηκάριο 
(γ) Ενα (1) Μάγειρα Α" 

(δ) Δύο (2) Μάγειρες Β" 

(ε) Δύο (2) Χυτροκαθαριστές 
(στ) Τέσσερις (4) Τραπεζοκόμους 
(ζ) Εναν (1) Ηλεκτροτεχνίτη 
(η) Εξι (6) θυρωρούς - φύλακες 
(θ) Εξι (6) Εργάτες - συντηρητές 
(ι) Ενδεκα (11) Καθαρίστριες 
(ια) Εναν (1) Ιατρό (παιδίατρο) 


(ιβ) Μια (1) Νοσοκόμο τριετούς φοίτησης, και 

(ιγ) Δύο (2) Βοηθούς νοσοκόμες μονοετούς φοίτησης 

3. Το Διοικητικό Συμβούλιο της Εστίας Ναυτικών έχει 
την αποκλειστική αρμοδιότητα να αυξομειώνει τον αριθμό 
των κάθε φορά προσλαμβανομένων, ανάλογα με τις ανά¬ 
γκες λειτουργίας των Κατασκηνώσεων, καθώς και να μην 
προσλαμβάνει άτομα για συγκεκριμένες θέσεις, αν κρίνει 
ότι για συγκεκριμέη/η χρονική περίοδο δεν απαιτείται η 
πρόσληψή τους. 

4. Το Διοικητικό Συμβούλιο της Εστίας Ναυτικών, σε πε¬ 
ρίπτωση ανάληψης της λειτουργίας των Κατασκηνώσεων 
για διάστημα πλέον του έτους, έχει το δικαίωμα να αποφα¬ 
σίσει για την πρόσληψή του αναγκαίου προσωπικού, κατά 
την περίοδο της μη λειτουργίας των Κατασκηνώσεων (χει¬ 
μερινή περίοδο), για την φύλαξη και συντήρηση των Κατα¬ 
σκηνώσεων. 

Άρθρο 9 

Ειδικά προσόντα προσωπικού Κατασκηνώσεων 

1. Ως στελέχη προσλαμβάνονται απόφοιτοι της Σχολής 
Στελεχών Παιδικών Εξοχών του Υπουργείου Κοινωνικών, 
εκπαιδευτικοί, απόφοιτοι ΤΕΦΑΑ, φοιτητές, πρόσκοποι, 
και σε περίπτωση μη προσφοράς ικανού αριθμού από 
άτομα των παραπάνω κατηγοριών για στελέχωση της κα¬ 
τασκήνωσης, αλλά πρόσωπα με προϋπηρεσία σε κατα¬ 
σκηνώσεις. 

2. Τα στελέχη πρέπει να έχουν οργανωτικές και διοικη¬ 
τικές ικανότητες, υποδειγματικό χαρακτήρα, ανεπίληπτη 
διαγωγή, και κατασκηνωτική πείρα. 

3. Στη θέση του Προϊσταμένου μπορεί να τοποθετηθεί 
Αξιωματικός του Εμπορικού Ναυτικού, σε ενέργεια ή συ¬ 
νταξιούχος, αναλόγων προσόντων. 

4. Η ηλικία του προσωπικού πρέπει να είναι τουλάχιστον 
18 ετών συμπληρωμένη και όχι μεγαλύτερη από 65. Ειδικά 
για τις θέσεις Κοινοταρχών και Ομαδαρχών, η ηλικία ορί¬ 
ζεται μεταξύ 18 ετών συμπληρωμένα και 25, ώστε να συμ¬ 
μετέχουν ενεργά σε κάθε εκδήλωση της κατασκηνωτικής 
ζωής. 

5. Ολο το προσωπικό πρέπει να έχει καλή υγεία και αρτι- 
μέλεια, και προς διαπίστωση αυτών υποβάλλονται υπο¬ 
χρεωτικά πριν την ανάληψη των καθηκόντων τους σε ια¬ 
τρικές εξετάσεις, σύμφωνα με τα οριζόμενα κάθε φορά 
από το Διοικητικά Συμβούλιο της Εστίας Ναυτικών. 

6. Τα στελέχη πρέπει να έχουν το ίδιο φύλλο με τους 
κατασκηνωτές, με εξαίρεση μόνο για το Γυμναοτή και τον 
Ναυαγοσώστη, και την μεικτή κατασκηνωτική περίοδο για 
παιδιά μικρής ηλικίας. 

7. Για τις θέσεις που απαιτούνται εξειδικευμένες γνώ¬ 
σεις ή τίτλοι σπουδών και επαγγελματικές άδειες, προσ¬ 
λαμβάνονται άτομα που κατέχουν τα αντίστοιχα ουσια¬ 
στικά και τυπικά προσόντα. 

8. Για την κάλυψη των θέσεων του προσωπικού, προτι- 
μώνται οι έχοντες την ιδιότητα του Ναυτικού (οε ενέργεια 
ή συνταξιούχου) ή μέλους οικογενείας Ναυτικού, εφόσον 
συγκεντρώνουν και τα ανάλογα κατά περίπτωση προσό¬ 
ντα. 

"Αρθρο 10 

Επιλογή και πρόσληψη προσωπικού - Μισθοδοσία 
Σχέση με την Εστία Ναυτικών 

1. Η επιλογή και η πρόσληψη του προσωπικού γίνεται 
κατά τους ορισμούς του ισχύοντσ Κανονισμού Οργάνωσης 
και Λειτουργίας της Εστίας Ναυτικών. 

2. Το προσωπικό των Κατασκηνώσεων προσλαμβάνεται 
με συμβάσεις εξαρτημένης εργασίας ορισμένου χρόνου 
(μιάς ή περισσότερων Κατασκηνωτικών περιόδων). 

Ειδικά για τις θέσεις, που απαιτείται πρόσληψη και απα¬ 
σχόληση πέραν των ορίων συγκεκριμένης ή συγκεκριμέ¬ 
νων κατασκηνωτικών περιόδων, η σύμβαση είναι και πάλι 
ορισμένου χρόνου, και καλύπτει όλη την περίοδο για την 
οποία αποφασίζει το Διοικητικό Συμβούλιο της Εστίας 
Ναυτικών. 

3. Το ύψος των αποδοχών του προσωπικού (στελεχια- 
κού και μη) καθορίζεται με απόφαση του Διοικητικού Συμ¬ 
βουλίου της Εστίας Ναυτικών για κάθε θέση, είτε σε μη¬ 
νιαία βάση είτε συνολικά για κάθε κατασκηνωτική πε¬ 
ρίοδο. 

4. Το προσωπικό, κατά τη διάρκεια των κατασκηνωτι¬ 
κών περιόδων, δικαιούται διαμονής, τροφής και περίθαλ- 
ψης (γιά ελαφρά ασθένεια και ατύχημα), στις εγκαταστά¬ 
σεις των κατασκηνώσεων. 

5. Η σχέση του προσωπικού με την Εστία Ναυτικών διέ- 
πεται από τις γενικές διατάξεις της Εργατικής Νομοθε¬ 
σίας και τους ορισμούς του ισχύοντα Κανονισμού Οργάνω¬ 
σης και Λειτουργίας της Εστίας Ναυτικών. 

6. Το στελεχιακό προσωπικό, υπάγεται διοικητικά κατά 
πρώτο βαθμό στον Αρχηγό, κατά δεύτερο στον Προϊστά¬ 
μενο των Κατασκηνώσεων (στον οποίο υπάγεται και ο Αρ¬ 
χηγός), και κατά τρίτο στο Τμήμα Μέριμνας της Εστίας 
Ναυτικών, και τέλος στον Διευθυντή της Εστίας. 

Το λοιπό προσωπικό των Κατασκηνώσεων υπάγεται ιε¬ 
ραρχικά κατά πρώτο βαθμό στον Προϊστάμενο και, κατά 
δεύτερο βαθμό στον Διευθυντή της Εστίας Ναυτικών, 
μέσω του Τμήματος Μέριμνας, στο οποίο ανήκει η ευθύνη 
της εφαρμογής του παρόντα Κανονισμού και η εποπτεία 
της καλής γενικά λειτουργίας των Κατασκηνώσεων. 

Άρθρο 11 

Πειθαρχία - Παραπτώματα - Ποινές 

1. Η έννοια του παραπτώματος και τα είδη των ποινών 
καθορίζονται από τα άρθρα 23 και 24 του Κανονισμού Ορ¬ 
γάνωσης και Λειτουργίας της Εστίας Ναυτικών. 

2. Λόγω του ιδιαίτερου χαρακτήρα της παροχής εργα¬ 
σίας στο χώρο των Κατασκηνώσεων, ως παραπτώματα του 
προσωπικού των θεωρούνται και 

(α) Η χειροδικία και η μεταχείρηση λέξεων και εκφρά¬ 
σεων απρεπών προς τους κατασκηνωτές. 

(β) Η επίδειξη νευρικής ή βάναυσης και συναφούς συ¬ 
μπεριφοράς προς τους κατασκηνωτές. 

(γ) Η έλλειψη ευγένειας και προσοχής στην όλη συμπε¬ 
ριφορά του προσωπικού. 

(δ) Η απομάκρυνση ή απουσία στελέχους καθ’ όλη τη 
διάρκεια της καταοκηνωτικής περιόδου, εκτός από έκτα¬ 
κτες και εξαιρετικές περιπτώσεις, οπότε χορηγείται άδεια 
του Αρχηγού και του Προϊσταμένου. Ειδικά για χορήγηση 
άδειας ακόμη και μιάς ημέρας, απαιτείται η γραπτή 
έγκριση του Διευθυντή της Εστίας Ναυτικών. 

(ε) Κάθε διασάλευση της τάξης και ευπρέπειας της Κα¬ 
τασκήνωσης. 

(στ) Η φιλοξενία στην κατασκήνωση προσώπων που δεν 
ανήκουν στη δύναμή της, εκτός αν έχει επίτροπε! με 
εντολή του Προέδρου του Διοικητικού Συμβουλίου της 
Εστίας Ναυτικών, και 

(ζ) Η είσοδος στους θαλάμους των κατασκηνωτών προσώ¬ 


που πλην του Διευθυντή της Εστίας Ναυτικών, του Τμημα- 
τάρχη Μέριμνας, του Προϊστάμενου, των στελεχών και του 
Υγειονομικού Προσωπικού της Κατασκήνωσης, καθώς και 
της Προϊσταμένης της Υπηρεσίας ΠΕΟΝ του Οίκου Ναύτου. 

3. Κάθε παράβαση του Κανονισμού Οργάνωσης και Λει¬ 
τουργίας της Εστίας Ναυτικών και ίου παρόντα Κανονι¬ 
σμού, και κάθε ενέργεια ή παράληψη, χαρακτηριζόμενη 
από τον Προϊστάμενο των Κατασκηνώσεων ως παρά¬ 
πτωμα, αναφέρεται απ'αυτάν αμέσως και με έγγραφο 
στον Διευθυντή της Εστίας Ναυτικών, μέσω του Τμήματος 
Μέριμνας, για την επιβολή κυρώσεων κατά τους ορισμούς 
του άρθρου 24 του Κανονισμού Οργάνωσης και Λειτουρ¬ 
γίας. 

4. Κάθε πειθαρχική ποινή που επιβάλεται, καταχωρείται 
στο Μητρώο των Κατασκηνώσεων, στη μερίδα του τιμω¬ 
ρημένου, και υπογράφεται από τον Προϊστάμενο. 

ΚΕΦΑΛΑΙΟ Δ’ 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
Αρθρο 12 
Αρχηγός 

Στα καθήκοντα και τις αρμοδιότητες του Αρχηγού, περι¬ 
λαμβάνονται: 

(1) Η ευθύνη για την καλή ζωή στη Κατασκήνωση και η 
πρόληψη κάθε ανωμαλίας ή βλάβης. 

(2) Ν’ τελειότερη οργάνωση της Κατασκήνωσης, από 
μορφωτική και παιδαγωγική άποψη. 

(3) Η υποχρέωση να γνωστοποιεί έγκαιρα στον Προϊστά¬ 
μενο των Κατασκηνώσεων, κάθε έλλειψη ή ανωμαλία, και 
να παίρνει κάθε αναγκαίο μέτρο για την πρόληψή τους, σε 
συνεννόηση με τον Προϊστάμενο. 

(4) Η στενή συνεργασία με τον Προϊστάμενο, τους 
Υπαρχηγούς, τους Κοινοτάρχες και τους Ομαδάρχες. 

(5) Η πρωινή και η μετά το νυχτερινό σιωπητήριο επιθε¬ 
ώρηση της Κατασκήνωσης. 

(6) Η φροντίδα και η μέριμνα για την διόρθωση κάθε πα¬ 
ραπόνου των κατασκηνωτών. 

(7) Η μέριμνα για την διεκπεραίωση της αλληλογραφίας 
των κατασκηνωτών με τους γονείς των, χωρίς καθυστερή¬ 
σεις ή λογοκρισία. 

(8) Ο καταρτισμός του ημερησίου ειδικού προγράμμα¬ 
τος της Κατασκήνωσης, την προηγούμενη κάθε μέρας, σε 
συνεργασία με τον Προϊστάμενο της Κατασκήνωσης και 
τους Υπαρχηγούς και με τη σύμφωνη γνώμη του Ιατρού. 

(9) Η τήρηση του Μητρώου της κατασκήνωσης, στο 
οποίο καταγράφονται τα ονόματα των κατασκηνωτών 
κάθε περιόδου, και των στελεχών, και οι αξιοσημείωτες 
παρατηρήσεις σχετικά με την συμπεριφορά των κατασκη¬ 
νωτών. 

(10) Η παράδοση καθημερινά δελτίου με τη δύναμη της 
Κατασκήνωση στον Προϊστάμενο. 

(11) Η τήρηση του Ημερολογίου της Κατασκήνωσης, 
όπου καταχωρεί κάθε ατύχημα ή σοβαρό επεισόδιο, με 
κάθε λεπτομέρεια και αναφορά στα ονοματεπώνυμα των 
αυτοπτών μαρτύρων και τις καταθέσεις τους. 

Το Ημερολόγιο και το Μητρώο, αφού θεωρηθούν και 
από τον Προϊστάμενο, υποβάλλονται στον Διευθυντή της 
Εστίας Ναυτικών, μέσω του Τμήματος Μέριμνας. 

(12) Η αυτοπρόσωπη παρακολούθηση του καθημερινού 
συσσιτίου. 

(13) Ο καταρτισμός πίνακα υπηρεσίας στελεχών. 

{14) Η σύμφωνη με τις γνωματεύσεις του Γιατρού ενη¬ 
μέρωση των στελεχών για την κατάσταση της υγείας των 
κατασκηνωτών, και τα κατάλληλα μέτρα για την αντιμετώ¬ 
πιση των παρουσιαζομένων προβλημάτων υγείας, καθώς 
και για την ανάγκη ή απαγόρευση συμμετοχής τους στις 
διάφορες απασχολήσεις και αθλητικές εκδηλώσεις (κο¬ 
λύμβηση,εκδρομές,περίπατοι,αθλοπαιδιές κ,λ.π.), και 

(15) Η εισήγηση στον Προϊστάμενο, με τη σύμφωνη 
γνώμη του Γ ιατρού, για την απομάκρυνση κατασκηνωτών, 
που παρουσιάζουν προβλήματα στην συμμετοχή τους 
στην όλη κατασκηνωτική ζωή ή εμφάνισαν μεταδοτικό νό¬ 
σημα. 

Αρθρο 13 
Υπαρχηγοί 

Οι Υπαρχηγοί έχουν τις ακόλουθες αρμοδιότητες: 

(1) Διοικούν ανάλογο αριθμό Κοινοτήτων, βοηθούν τον 
Αρχηγό σε όποια εργασία τους αναθέσει, και αναπληρώ¬ 
νουν τον Αρχηγό σε περίπτωση απουσίας του. 

(2) Ενεργούν σύμφωνα με τις εντολές του Αρχηγού και 
τις αποφάσεις που λαμβάνουν από κοινού μαζί του, με τη 
βοήθεια των Κοινοταρχών, τους οποίους παρακολουθούν 
και καθοδηγούν στα καθήκοντά τους. 

(3) Καταρτίζουν οε συνεργασία με τον Αρχηγό το ημε¬ 
ρήσιο πρόγραμμα ψυχαγωγίας των κατασκηνωτών. 

Άρθρο 14 
Κοινοτάρχες 

Οι Κοινοτάρχες έχουν τις παρακάτω αρμοδιότητες: 

(1) Συνεργάζονται μεταξύ τους για την ενότητα και την 
αρμονική ζωή της κατασκήνωσης, για την ευγενική άμιλλα 
μεταξύ των ομάδων των κατασκηνωτών στις διάφορες 
απασχολήσεις και αθλοπαιδιές, καθώς και στην συνεχή 
αναζωπύρωση της ενεργητικότητας και της ψυχαγωγίας 
κατασκηνωτών. 

(2) Καταρτίζουν ομάδες κατά ειδικότητες, σύμφωνα με 
την κλίση, τις γνώσεις,την επίδοση και τα ενδιαφέροντα 
των κατασκηνωτών, όπως ομάδες χειροτεχνίας, θεατρι¬ 
κές, μουσικές, χορευτικές, αθλητικές κ.α 

(3) Είναι υπεύθυνοι γιά τη ζωή και τη δράση των κατα¬ 
σκηνωτών και των ομαδαρχών της Κοινότητάς τους, κα¬ 
θώς και για τα υλικά, όργανα και σκεύη, που τους έχουν 
παραδοθεί από τον Προϊστάμενο. 

(4) Μεριμνούν για την πιστή εφαρμογή του καθημερινού 
προγράμματος, και αναφέρουν στον Αρχηγό κάθε τυχόν 
παράλειψη ή ανωμαλία, που δεν μπόρεσαν οι ίδιοι να διορ¬ 
θώσουν. 

(5) Οργανώνουν συναντήσεις με τους ομαδάρχες και 
τους κατασκηνωτές της Κοινότητάς τους για συζήτηση 
θεμάτων. 

(6) Βοηθούν με κάθε τρόπο στην τόνωση της κατασκη- 
νωτικής ζωής. 

Αρθρο 15 
Ομαδάρχες 

Οι Ομαδάρχες έχουν τις παρακάτω αρμοδιότητες: 

(1) Παρακολουθούν με ενδιαφέρον τους κατασκηνωτές 
της ομάδας τους, και συνεργάζονται και συζητούν μαζί 
τους σε αδελφική ατμόσφαιρα με αγάπη, ευγένεια και κα- 


λωσύνη και εκτελούν τις εντολές και οδηγίες του Κοινο¬ 
τάρχη τους. 

(2) Ενημερώνουν τον Κοινοτάρχη τους για κάθε παρά¬ 
πτωμα κατασκηνωτή, και δεν επιτρέπεται να επιβάλλουν 
οι ίδιοι τιμωρία για τέτοια παραπτώματα. 

(3) Είναι υπεύθυνοι απέναντι στον Κοινοτάρχη τους για 
τα παραδοθέντα σ' αυτούς υλικά και σκεύη, καθώς και για 
τα ομαδικά έργα εξωραίομού, καθαρώτητος και τακτοποί¬ 
ησης των κοιτώνων τους και των γύρω χώρων. 

(4) Αναφέρουν αμέσως στον Υπαρχηγό και τον Γιατρό 
κάθε αδιαθεσία που παρουσιάζει ή ατύχημα που παθαίνει 
κατασκηνωτής της ομάδας τους. 

(5) Συνεργάζονται και συμμετέχουν σ'όλες τις δραστη¬ 
ριότητες και τις απασχολήσεις της ομάδας τους, σαν ισό¬ 
τιμα μέλη της. 

(6) Διαμένουν στον ίδιο θάλαμο με τους κατασκηνωτές 
της ομάδας τους, και φροντίζουν για την τήρηση της ησυ¬ 
χίας στους κοιτώνες κατά την ώρα των σιωπητηρίων και 
του ύπνου, και για την καθαριότητα και τον ευπρεπισμό 
των κρεβατιών και ιματιοθηκών. 

(7) Μεριμνούν για την προετοιμασία της τραπεζαρίας 
και τη διανομή του συσσιτίου, και συτίζονται μαζί με τους 
κατασκηνωτές. 

(8) Διαργανώνουν μαζί με τους κατασκηνωτές ομαδικές 
ψυχαγωγίες και γιορτές, και καταρτίζουν μαζί με τον Αρ¬ 
χηγό προγράμματα ψυχαγωγίας, και 

(9) Ελέγχουν καθημερινά τις εγκαταστάσεις των κατα¬ 
σκηνώσεων, και αναφέρουν στον Κοινοτάρχη τους τυχόν 
βλάβες και φθορές που διαπιστώνουν τόσο στις εγκατα¬ 
στάσεις όσο και στον εξοπλισμό. 

Αρθρο 1θ 

Γ υμναστής 

Ο Γ υμναστής: 

(1) Μεριμνά γιά την καθημερινή και γιά τριάντα (30) του¬ 
λάχιστο λεπτά εκγύμναση των κατασκηνωτών, την διοργά¬ 
νωση αθλητικών αγώνων και γενικά αθλοπαιδιών, και επο¬ 
πτεύει κατά τη διάρκεια της απασχόλησης των κατασκη¬ 
νωτών στους χώρους της Παιδικής Χαράς. 

(2) Βοηθά τον Προϊστάμενο και τα στελέχη στην λήψη 
των κατάλληλων μέτρων γιά την ασφαλή κολύμβηση των 
κατασκηνωτών. 

(3) Διδάσκει Ελληνικούς παραδοσιακούς χορούς κοι κο¬ 
λύμβηση στους κατασκηνωτές, και 

(4) Βοηθά τον Αρχηγό και τα στελέχη γενικά στη προ¬ 
σπάθεια διοργάνωσης θεατρικών ψυχαγωγικών παραστά¬ 
σεων. 

Αρθρο 17 
Ναυαγοσώστης 

Ο Ναυαγοσώστης μεριμνά γιά την ασφαλή κολύμβηση 
των κατασκηνωτών, συνεργαζόμενος στενά με τον Γυμνα- 
στή, τον Αρχηγό και τα υπόλοιπα στελέχη, και εισηγείται 
τα απαιτούμενα μέτρα και παρέχει τις απαραίτητες οδη¬ 
γίες γιά την αποτροπή ατυχημάτων στους κατασκηνωτές 
κατά τη διάρκεια της κολύμβησης. 

Άρθρο 18 
Προϊστάμενος 

Στα καθήκοντα και τις αρμοδιότητες του Προϊσταμένου 
των Κατασκηνώσεων, περιλαμβάνονται: 

(1) Η καλή διοίκηση και διαχείρηση της κατασκήνωσης, 
ευθυνόμενος γιά κάθε ανωμαλία. 

(2) Η εποπτεΐα και ο έλεγχος όλων των λειτουργιών της 
κατασκήνωσης και ο συντονισμός των εργασιών που εκτε- 
λούνται από το προσωπικό. 

(3) Η στενή συνεργασία με τον Αρχηγό γιύ την αποκατά¬ 
σταση κάθε έλλειψης ή προβλήματος και η λήψη κάθε εν- 
δεδειγμένου μέτρου γιά την πρόληψη τους. 

(4) Η ενημέρωση του γιά την κατάσταση της υγείας των 
κατασκηνωτών, και η εισήγηση προς τον Διευθυντή της 
Εστίας Ναυτικών μέσω του Τμήματος Μέριμνας, κάθε μέ¬ 
τρου που κατά τη γνώμη του Γιατρού πρέπει να ληφθεΐ 
σχετικά. 

(5) Η έγγραφη ενημέρωση του Διευθυντή της Εστίας 
Ναυτικών, μέσω του Τμήματος Μέριμνας, γιά την ενδε- 
δειγμένη απομάκρυνση κατασκηνωτών, λόγω πρόκλησης 
προβλημάτων στη ζωή της κατασκήνωσης ή εμφάνισης 
μεταδοτικού νοσήματος. 

(6) Η παρακολούθηση όλων των εκδηλώσεων των κατα¬ 
σκηνωτών. 

(7) Η πρόσκληση των γονέων ή κηδεμόνων σε περί¬ 
πτωση που κάποιος κατασκηνωτής παρουσιάσει κάποιο 
πρόβλημα στη ζωή της κατασκήνωσης, προκειμένου να 
βρεθεί τρόπος γιά διόρθωση, σε συνεννόηση με τον Ιατρό 
και τον Αρχηγό της Κατασκήνωσης. 

(8) Η επαγρύπνηση γώ την ομαλή λειτουργία των κατα¬ 
σκηνώσεων, γιά την εκπλήρωση του σκοπού των. 

(9) Η τήρηση φακέλλου με τις εντολές και υποδείξεις 
του Τμήματος Μέριμνας. 

(10) Η τήρηση του βιβλίου απογραφής της κατασκήνω¬ 
σης. 

(11) Η μέριμνα γώ την έγκαιρη προμήθεια των αναγκαίων 
εφοδίων γιά το συσσίτιο και γενικά την ενδιαίτηση των κατα¬ 
σκηνωτών, και κάθε άλλου απαραίτητου υλικού. 

(12) Η ανάρτηση του εδεσματολογίου σε εμφανές ση¬ 
μείο της τραπεζαρίας, και 

(13) Ο τακτικός και λεπτομερής έλεγχος των αποθη¬ 
κών. 

(14) Η τήρηση «μικρού Ταμείου», το ποσόν του οποίου 
καθορίζεται με απόφαση του Διοικητικού Συμβουλίου της 
Εστίας Ναυτικών, γιά την αντιμετώπιση εκτάκτων μικροα- 
ναγκών της Κατασκήνωσης. 

Άρθρο 19 
Αποθηκάριος 

Στον Αποθηκάριο ανήκουν οι παρακάτω αρμοδιότη¬ 
τες: 

(1) Η παραλαβή του απογραφικού υλικού (εξοπλισμού, 
επίπλων, σκευών, ιματισμού κλπ) των Κατασκηνώσεων 
από τον Οίκο Ναύτου, μετά την προηγούμενη καταγραφή 
του από Επιτροπή της Εστίας Ναυτικών, στην οποία συμ¬ 
μετέχει και ο ίδιος, και η επαναπαράδοση του υλικού αυ¬ 
τού στον Οίκο Ναύτου, με την ίδια διαδικασία, μετά το πέ¬ 
ρας του χρόνου, γιά τον οποίο είχε αναληφθεί η λειτουργία 
των Κατασκηνώσεων από την Εστία Ναυτικών. 

(2) Η κανονική τήρηση των βιβλίων αποθήκης αναλώσι¬ 
μου και μη υλικού, και η φύλαξη των δικαιολογητικών εισα¬ 
γωγής και εξαγωγής. 

(3) Η υποχρέωση παραλαβής και παράδοσης αναλώσι¬ 
μου ή μη υλικού, με καταμέτρηση ή ζύγισή του, με την πα¬ 
ρουσία αυτού που το παραδίδει ή το παραλαμβάνει. 

(4) Η έγκαιρη ενημέρωση του Προϊσταμένου για ελλεί¬ 


ψεις ειδών, προκειμένου να φροντίσει για την έγκαιρη 
προμήθειά τους. 

(5) Η απαγόρευση εισόδου στις αποθήκες προσώπων 
ξένων προς αυτές. 

(6) Ο αερισμός και η καλή συντήρηση των τροφίμων και 
λοιπών υλικών, και 

(7) Η καλή συντήρηση των ειδών ιματισμού και κλινο¬ 
στρωμνής, των επίπλων, σκευών και οργάνων. 

Άρθρο 20 

Υπηρεσία Μαγειρείου 

(1) Στον Μάγειρα Α’ ανήκουν τα παρακάτω καθήκο¬ 
ντα: 

(α) Η με σχολαστική καθαριότητα και λογική οικονομία 
παρασκευή των φαγητών, σύμφωνα με το ημερήσιο διαι¬ 
τολόγιο και τα δελτία διαίτης. 

(β) Η έγκαιρη παραλαβή από την αποθήκη των υλικών 
για την παρασκευή των φαγητών. 

(γ) Η έγκαιρη παρασκευή των φαγητών και των ροφημά¬ 
των, και η παράδοσή τους στην καθορισμένη ώρα και στις 
ορισμένες αναλογίες στους Ομαδάρχες, και 
(δ) Η μέριμνα για την καλή συντήρηση ίων μαγειρικών 
σκευών. 

(2) Οι Μάγειροι Β’ έχουν τα παρακάτω καθήκοντα: 

(α) Βοηθούν τον Μάγειρα Α’ στην εκτέλεση των καθη¬ 
κόντων του. 

(β) Εκτελούν όσα καθήκοντα τους αναθέτει ο μάγειρας 
Α', και 

(γ) Είναι υπεύθυνοι για την καθαριότητα του Μαγει¬ 
ρείου. 

(3) Οι χυτροκαθαριστές φροντίζουν για την καθαριό¬ 
τητα των σκευών του μαγειρείου, των κυπέλλων και των 
πιατικών των κατασκηνωτών, και ενημερώνουν αμέσως 
τον Αποθηκάριο για τις διαπιστούμενες βλάβες, φθορές 
και απώλειες μαγειρικών και άλλων σκευών, για την 
έγκαιρη επισκευή ή αντικατάσταση τους. 

(4) Στους τραπεζοκόμους ανήκουν τα παρακάτω καθή¬ 
κοντα: 

(α) Η προετοιμασία της τραπεζαρίας, δηλαδή η τοποθέ¬ 
τηση στα τραπέζια των πιάτων, των κυπέλλων και λοιπών 
αναγκαίων σκευών και εξαρτημάτων για το φαγητά. 

(β) Η μετά ιη λήξη των γευμάτων συγκέντρωση των 
σκευών, και η παράδοση τους στο μαγειρείο προς καθαρι¬ 
σμό. 

(γ) Ο καθαρισμός ίων τραπέζιών, των καθισμάτων και 
της τραπεζαρίας απά τα απορρίματα, και η ταξινόμηση των 
καθαρών σκευών στις θέσεις τους, και 
(δ) Η άμεση ενημέρωση του Αποθηκάριου για τις κατα¬ 
στροφές ή απώλειες σκευών και λοιπών ειδών εστία¬ 
σης. 

Άρθρο 21 

Βοηθητικό Προσωπικό 

(1) 0 Ηλεκτροτεχνίτης έχει τα παρακάτω καθήκοντα:— 
(α) Μεριμνά για την καλή συντήρηση των ηλεκτρικών 
εγκαταστάσεων, και για την αποκατάσταση των βλαβών, 
και 

(β) Εκτελεί κάθε ηλεκτρολογική εργασία σης εγκατα¬ 
στάσεις των Κατασκηνώσεων. 

(2) Οι θυρωροί-φύλακες, έχουν τα παρακάτω καθήκο¬ 
ντα: 

(α) Είναι υπεύθυνοι για την τήρηση του προγράμματος 
επισκέψεων στις Κατασκηνώσεις. 

(β) Απαγορεύουν την έξοδο από την περιοχή των κατα¬ 
σκηνωτών, που δεν είναι εφοδιασμένοι με γραπτή άδεια 
του Αρχηγού. 

(γ) Απαγορεύουν την έξοδο από την Κατασκήνωση κάθε 
αντικειμένου χωρίς την γραπτή άδεια του Προϊσταμένου. 

(δ) Παρέχουν κάθε πληροφορία στους ενδιαφερόμε- 
νους, και 

(ε) Επιτηρούν τα κτίσματα και το χώρο των Κατασκηνώ¬ 
σεων, απαγορεύουν την προσέγγιση κάθε ξένου με το 
χώρο προσώπου, και καλούν σε βοήθεια τους συναδέλ¬ 
φους τους, τον Προϊστάμενο και τον Αρχηγό, φροντίζο¬ 
ντας παράλληλα να μην ανησυχήσουν οι κατασκηνωτές. 

(3) Οι εργάτες-συντηρητές έχουν τα ακόλουθα καθή¬ 
κοντα: 

(α) Εκτελούν κάθε χειρονακτική εργασία σε κάθε κοινό¬ 
χρηστο χώρο και στις αποθήκες. 

(β) Καθαρίζουν τους αστέγαστους χώρους των Κατα¬ 
σκηνώσεων. 

(γ) Εκτελούν κηπουρικές εργασίες. 

(δ) Παρακολουθούν τη στάθμη των υδατοδεξαμενών και 
μεριμνούν για την έγκαιρη πλήρωσή τους, και 
(ε) Εκτελούν υπηρεσία νυκτοφϋλακα ή θυρωρού σε πε¬ 
ρίπτωση ανάγκης. 

(4) Οι καθαρίστριες είναι υπεύθυνες για την καθαριό¬ 
τητα των θαλάμων των κατασκηνωτών, των διαμερισμά¬ 
των του προσωπικού, του ιατρείου και αναρρωτηρίου, και 
των λοιπών κτηριακών εγκαταστάσεων, καθώς και των 
αποχωρητηρίων και πλυντηρίων. 

(5) Το βοηθητικό προσωπικό υποχρεούται σε περί¬ 
πτωση ανάγκης, να χρησιμοποιείται με εντολή του Προϊ¬ 
σταμένου σε οποιαδήποτε εργασία ή άλλη θέση προσωπι¬ 
κού της Κατασκήνωσης, γιά την εύρυθμη λειτουργία της. 

Αρθρο 22 

Καθήκοντα και αρμοδιότητες Υγειονομικού Προσωπικού 

(1) Ο Ιατρός έχει τα παρακάτω καθήκοντα: 

(α) Είναι υπεύθυνος για την υγιεινή κατάσταση των Κα¬ 
τασκηνώσεων, και ελέγχει την καθαριότητα των θαλάμων 
και του γύρω χώρου, του μαγειρείου, της τραπεζαρίας, της 
αποθήκης, των αποχωρητηρίων, του τρόπου παρασκευής 
του συσσιτίου και του διαιτολογίου. 

(β) Μετέχει ενεργά στην κατασκηνωτική ζωή, παρακο¬ 
λουθεί τους κατασκηνωτές στις διάφορες εκδηλώσεις 
τους, και μεριμνά για τη λήψη κάθε προληπτικού μέτρου 
για την παρεμπόδιση ανάπτυξης κάθε νόσου, αναφέρο- 
ντας γραπτά κάθε τυχόν υγειονομική παράλειψη, που 
εγκυμονεί κινδύνους. 

(γ) Κατατοπίζει από την πρώτη ημέρα τα στελέχη για την 
κατάσταση της υγείας κάθε κατασκηνωτή, και για τα ενδε- 
δειγμένα ιατρικά μέτρα για την συμμετοχή του στις διάφο¬ 
ρες απασχολήσεις και αθλητικές εκδηλώσεις (κολύμβηση, 
εκδρομές, αθλοπαιδιές κ.ά.). 

(δ) Παρέχει τις πρώτες βοήθειες στους κατασκηνωτές, 
στελέχη και λοιπό προσωπικό, και τους νοσηλεύει στο 
αναρρωτήριο των Κατασκηνώσεων για κάθε ελαφρά 
ασθένεια ή ατύχημα, ενώ μεριμνά με τον Προϊστάμενο για 
την μεταφορά τους για νοσηλεία στο σπίτι τους ή σε Κλι¬ 
νική, εάν η κατάστασή τους είναι σοβαρή. 

(ε) Εξετάζει όλους τους κατασκηνωτές δύο φορές, 
τόσο κατά την έναρξη όοο και κατά τη λήξη της κατασκη- 


νωτικής περιόδου, και σημειώνει τα πορίσματα στην ατο¬ 
μική καρτέλλα του κατασκηνωτή, φροντίζει για την άμεση 
απομάκρυνση κατασκηνωτών που δεν επιτρέπεται να πα- 
ραμείνουν στην κατασκήνωση λόγω πάθησης (σωματικής 
ή πνευματικής αναπηρίας ή ανωμαλίας), που δεν είχε 
προηγούμενα διαπιστωθεί. 

(στ) Εγκρίνει το διαιτολόγιο και κάθε μεταβολή του. 

(ζ) Συντάσσει και υπογράψει ατομικά δελτία διαίτης και 
το ημερήσιο δελτίο του αναρρωτηρίου. 

(η) Γνωματεύει κατά το καταρτισμό του ειδικού ημερή¬ 
σιου προγράμματος από άποψη κόπωσης και υγιεινότερης 
εκτέλεσής του. 

(θ) Είναι υπεύθυνος για την καλή λειτουργία του ια¬ 
τρείου και αναρρωτηρίου. 

(ι) Είναι υπεύθυνος για τα φάρμακα και το επιδεσμικό 
και λοιπό υγειονομικό υλικό που του παραδόθηκε, και τη¬ 
ρεί με τη βοήθεια της νοσοκόμου το βιβλίο παραλαβής και 
διάθεσής του. 

(ια) Ζητά έγκαιρα την αναπλήρωση του ελλείποντος 
υγιειονομικού και φαρμακευτικού υλικού. Σε περίπτωση 
έλλειψης συγκεκριμένου φαρμάκου, που δεν έχει συμπε- 
ριληφθεί στο φαρμακευτικό υλικό της Κατασκήνωσης, 
αλλά κρίνεται απαραίτητο για την αντιμετώπιση ασθένειας 
κατασκηνωτή, μπορεί να γίνει η προμήθειά του οπό φαρ¬ 
μακείο της περιοχής με συνταγή του Ιατρού των Κατασκη¬ 
νώσεων, και 

(ιβ) Τηρεί με τη βοήθεια της νοσοκόμου το βιβλίο ασθε¬ 
νών του αναρρωτηρίου, στο οποίο καταχωρεί τις διαγνώ¬ 
σεις, τη θεραπευτική αγωγή και τα χορηγηθέντα φάρμακα 
σε κάθε ασθενή. 

(2) Η Νοσοκόμος υπάγεται ιεραρχικά και οε πρώτο 
βαθμό στον Ιατρό, σύμφωνα με τις εντολές του οποίου 
ενεργεί, και έχει τα παρακάτω καθήκοντα: 

(α) Βοηθεί τον Ιατρό στον κύκλο της ειδικότητάς της, 
παρακολουθεί άγρυπνα τους ασθενείς κατά τη νοσηλεία 
τους, και παρέχει σ'αυτούς την περίθαλψη που κρίνει ο Ια¬ 
τρός και κρατά τον τελευταίο ενήμερο για την πορεία της 
ασθενείας τους. 

(β) Παραλαμβάνει με απόδειξη το υγειονομικό και φαρ¬ 
μακευτικό υλικά. 

(γ) Είναι υπεύθυνη για την καθαριότητα και τάξη του 
αναρρωτηρίου. 

(δ) Παραλαμβάνει έγκαιρο από τον Ιατρό τα ατομικά 
δελτία διαίτης, τα οποία παραδίδει στο Μαγειρείο για 
εκτέλεση. 

(ε) Παραλαμβάνει τα παρασκευαζόμενα συσσίτια διαί- 
της και φροντίζει για την χορήγησή τους στους ασθενείς, 
σύμφωνα με τις οδηγίες του ιατρού, και 

(στ) Παραδίδει στο τέλος της κατασκηνωπκής περιόδου 
στην Εστία Ναυτικών, όλο το αδιάθετο φαρμακευτικό και 
υγιειονομικό υλικό, με λεπτομερή κατάσταση, στην οποία 
αναγράφεται το είδος, η ποσότητα και η κατάσταση του, 
και την οποία συνυπογράφει ο Ιατρός. 

(3) Τα καθήκοντα και οι αρμοδιότητες των Βοηθών Νο¬ 
σοκόμων είναι ανάλογα με αυτά της Νοσοκόμου, και η 
εκτέλεσή τους γίνεται με την ευθύνη της Νοσοκόμου. 

ΚΕΦΑΛΑΙΟ Ε' 

ΓΕΝΙΚΕΣ ΔΙΑΤΑΞΕΙΣ 
Αρθρο 23 

{1) Η Διαχείρηση γενικά των Κατασκηνώσεων και οι 
προμήθειες, Συμβάσεις και εκτελέσεις εργασιών, που εί¬ 
ναι απαραίτητες γιά την λειτουργία τους, γίνονται από το 
αρμόδιο Τμήμα Οικονομικών Υπηρεσιών και τις Επιτροπές 
Προμηθειών και Παραλαβών της Εστίας Ναυτικών, και 
σύμφωνα με τους σχετικούς Κανονισμούς που ισχύουν. 

(2) Ειδικά γιά το υγειονομικό και φαρμακευτικό υλικό 
των Κατασκηνώσεων, η Εστία Ναυτικών δεν έχει αρμοδιό¬ 
τητα και ευθύνη, και αυτό προμηθεύεται και αποστέλλεται 
στις Κατασκηνώσεις, από τον Οίκο Ναύτου, σύμφωνα με 
τα οριζόμενα στο άρθρο 13 της Υ.Α. 30115/7/76 ΥΕΝ 
(ΦΕΚ 786 Β/1976). 

{3} θέματα ατομικού ή λεπτομερειακού χαρακτήρα σε 
αντικείμενα του παρόντος κανονισμού ρυθμίζονται με 
απόφαση του Δ.Σ. της Εστίας Ναυτικών. 

Ο Πρόεδρος Δ.Σ, Τα Μέλη Δ.Σ. 

ΙΩΑΝΝΗΣ ΧΑΛΑΣ ΓΕΡΑΣΙΜΟΣ ΜΕΛΕΤΗΣ 

ΔΗΜΗΤΡΑ ΓΙΑΚΟΥΜΠΙΝΗ 
ΓΕΩΡΓΙΟΣ ΜΑΡΟΥΛΑΚΗΙ 
ΣΤΑΥΡΟΣ ΡΟΥΣΣΟΣ 
ΜΑΡΙΑ ΠΕΤΡΑΚΟΠΟΥΛΟΥ 

Ο Υπουργικός Επίτροπος 
ΘΕΟΔΟΣΙΟΣ ΠΑΠΑΚΩΝΣΤΑΝΤΙΝΟΥ 

-♦- 

Αριθ. 2424.3/3/95 (2) 

Τροποποίηση Κανονισμού Εστίας Ναυτικών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

(α) Του άρθρου 6 του Ν.Δ. 92/73 (Α' 169) «περί ιδρϋ- 
σεως Εστίας Ναυτικών». 

(β) Του άρθρου 19 του Ν. 458/76 (Α’ 280). 

2. Την απόφαση Υ-Ε.Ν. αριθ. 30216/2/77/18.7.77 (Β' 


394) «περί εγκρίσεως Κανονισμού Προμηθειών - Παραλα¬ 
βών - Μισθώσεων, Εκτελέσεως έργων και συνάψεως συμ¬ 
βάσεων της Εστίας Ναυτικών» και της σε τροποποίηση αυ¬ 
τής αριθ. 31507/1472/86/11.8.86 (Β' 728) ομοία. 

3. Το απόσπασμα Πρακτικών της συνεδριάσεως του 
Διοικητικού Συμβουλίου της Εστίας Ναυτικών αριθ. 09 της 
17ης Μαΐου 1995, το οποίο αναφέρεται στην έγκριση τρο- 
ποποιήσεως της παρ. 4 του άρθρου 2 του Κανονισμού 
Προμηθειών - Παραλαβών - Μισθώσεων, Εκτελέσεως έρ¬ 
γων και· συνάψεως συμβάσεων της Εστίας Ναυτικών. 

4. Την αριθ. 1073/19.6.95 αναφορά της Εστίας Ναυτι¬ 
κών. 

5. Το γεγονός ότι από την εφαρμογή της παρούσας δεν 
προκαλεϊται δαπάνη σε βάρος του κρατικού προϋπολογι¬ 
σμού και αποφασίζουμε: 

1. Τροποποιούντες τις αποφάσεις μας αριθ. 30216/2/ 
77/18.7.77 και 31507/1472/86/11.8.86 εγκρίνουμε την 
αντικατάσταση της παρ. 4 του άρθρου 2 του Κανονισμού 
Προμηθειών - Παραλαβών - Μισθώσεων, εκτελέσεως έρ¬ 
γων και συνάψεως συμβάσεων της Εστίας Ναυτικών, 
όπως έγινε δεκτή στη συνεδρίαση του Διοικητικού Συμ¬ 
βουλίου της Εστίας Ναυτικών αριθ. 9 της 17ης Μαΐου 
1995, ως εξής: 

Αρθρο 2 

Παρ. 4 Προμήθεια αντικειμένου ή εκτέλεση εργασιών 
των οποίων η αξία δεν υπερβαίνει τις (50.000) δρχ. κατά 
περίπτωση εκτελείται από την Υπηρεσία με ευθύνη του 
Διευθυντή και φέρεται στο Διοικητικό Συμβούλιο για 
έγκριση εκ των υστέρων. 

Δεν επιτρέπεται μέσα στον ίδιο μήνα να γίνει και πάλι 
προμήθεια ίδιου αντικειμένου ή εκτέλεση ομοειδών εργα¬ 
σιών με την παραπάνω διαδικασία. 

2. Η ως άνω τροποποίηση του Κανονισμού ισχύει από τη 
δημοσίευση στην Εφημερίδα της Κυβερνήσεως. 

3. Η παρούσα να δημοσιευθεί οτην Εφημερίδα της Κυ¬ 
βερνήσεως. 

Πειραιάς, 26 Ιουνίου 1995 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




